# PREDMET: TEHNIČKA KULTURA

# UČITELJ: Enes Bečirović

## RAZRED: 5. – 8.

|  |  |
| --- | --- |
| **OCJENA** | **USVOJENOST SADRŽAJA (PRVA RUBRIKA)** |
| ODLIČAN (5) | Probleme rješava samostalno, gotovo uvijek točno. Uspješno rješava teže zadatke. Odabire postupke koji najviše odgovaraju zadatku i primjenjuje ih bez greške i primjerenom brzinom. Poznate ideje i koncepte primjenjuje u novim situacijama. Svoje postupke i ideje može objasniti jasno, precizno i sa sigurnošću, pri tom upotrebljava odgovarajuću terminologiju i simbole. |
| VRLO DOBAR (4) | Probleme rješava uglavnom samostalno, birajući najbolje strategije i uglavnom točno. Snalazi se i u težim zadacima. Poznate ideje i koncepte uspješno primjenjuje u poznatim situacijama. Svoje postupke i ideje može objasniti s nešto jasnoće i preciznosti, ponekad se koristeći odgovarajućom terminologijom. |
| DOBAR (3) | Probleme rješava uz ograničenu pomoć, često točno. Bez većih problema rješava poznate, srednje teške zadatke ali u većem vremenskom okviru. Za postupke koje primjenjuje daje odgovarajuća, ali nepotpuna objašnjenja, rijetko koristeći odgovarajuću terminologiju. Nove ideje i koncepte prihvaća uz teškoće, ali ih uspijeva kasnije primijeniti u poznatim situacijama. |
| DOVOLJAN (2) | Probleme rješava uz veću pomoć, rijetko točno. U stanju je riješiti tek osnovne zadatke. Zadatke rješava sporo. Za postupke koje primjenjuje daje tek djelomično točna, nepotpuna i nesigurna objašnjenja, ne koristeći odgovarajuću terminologiju. Nove ideje i koncepte prihvaća uz teškoće i može ih primijeniti tek na najjednostavnijim primjerima. |
| **OCJENA** | **RADNE NAVIKE I VJEŠTINE (DRUGA RUBRIKA)** |
| ODLIČAN (5) | Koncentriran u radu, te uredan i marljiv. Samostalan u rješavanju težih zadataka. Aktivno se uključuje u rad davanjem ideja i postavljanjem pitanja. Rješava zadatke primjerenom brzinom i uspijeva riješiti gotovo sve. Pomaže drugima. Javlja se na ploču. Bilježnica/radna bilježnica je potpuna i uredna s točno napisanim zadaćama. Na sat dolazi pripremljen/a te nosi potreban pribor. |
| VRLO DOBAR (4) | U radu je koncentriran i marljiv. Samostalno rješava većinu zadataka. Povremeno se uključuje u rad davanjem ideja i postavljanjem pitanja. Na ploču izlazi uglavnom na poticaj. Bilježnica/radna bilježnica je potpuna i uredna s točno napisanim zadaćama. Na sat dolazi pripremljen te nosi potreban pribor. |
| DOBAR (3) | Uglavnom marljivo radi na satu. Trudi se samostalno rješavati zadatke. Ako ne razumije, traži pomoć. Bilježnica/radna bilježnica je uglavnom potpuna i uredna s točno napisanim zadaćama. |
| DOVOLJAN (2) | Uz manji poticaj radi na satu. Zadatke rješava uz manju pomoć. Bilježnica/radna bilježnica je potpuna i uredna s napisanim zadaćama. Na sat nosi potreban pribor. |